phoneee/thai-legal-corpus huggingface dataset:
กฎกระทรวงกฎกระทรวงฉบับที่ ๑๖ (พ.ศ. ๒๕๐๓)ออกตามความในพระราชบัญญัติการพนันพุทธศักราช ๒๔๗๘[๑] อาศัยอำนาจตามความในมาตรา ๑๗ แห่งพระราชบัญญัติการพนันพุทธศักราช ๒๔๗๘ และมาตรา ๑๖ แห่งพระราชบัญญัติการพนัน พุทธศักราช ๒๔๗๘ซึ่งได้แก้ไขเพิ่มเติมโดยพระราชบัญญัติการพนัน (ฉบับที่ ๖) พ.ศ. ๒๕๐๓รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ให้ยกเลิกความในข้อ ๕ แห่งกฎกระทรวงมหาดไทย ออกตามความในมาตรา๑๗ แห่งพระราชบัญญัติการพนัน พ.ศ. ๒๔๗๘ ซึ่งได้แก้ไขเพิ่มเติมกฎกระทรวงมหาดไทยออกตามความในพระราชบัญญัติการพนัน พุทธศักราช ๒๔๗๘ และพระราชบัญญัติการพนัน(ฉบับที่ ๒) พุทธศักราช ๒๔๘๒ (ฉบับที่ ๖) และให้ใช้ความต่อไปนี้แทนข้อ ๕ให้ผู้รับใบอนุญาตเสียภาษีตามมาตรา ๑๖ โดยอัตราดังนี้ก. ในจังหวัดพระนครและจังหวัดธนบุรี ร้อยละ ๑๐แห่งยอดรายรับก่อนหักรายจ่าย และเสียภาษีเพิ่มขึ้นอีกร้อยละสองครึ่งเพื่อให้เป็นรายได้ของเทศบาลแห่งท้องที่ที่เล่นการพนันตามใบอนุญาตข. ในจังหวัดอื่น ร้อยละ ๒.๕ แห่งยอดรายรับก่อนหักรายจ่ายและเสียภาษีเพิ่มขึ้นอีกร้อยละสองครึ่งเพื่อให้เป็นรายได้ของเทศบาลแห่งท้องที่ที่เล่นการพนันตามใบอนุญาตให้ไว้ ณ วันที่ ๖ มิถุนายน พ.ศ. ๒๕๐๓พลเอก ป. จารุเสถียรรัฐมนตรีว่าการกระทรวงมหาดไทยหมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากเทศบาลแห่งท้องที่ในจังหวัดต่างๆ มีภารกิจในอันที่จะทำนุบำรุงท้องถิ่นเป็นอันมากแต่รายได้ทางอื่นไม่เพียงพอจึงควรกำหนดรายได้จากการอนุญาตการพนันที่เกี่ยวกับการแข่งม้าให้แก่เทศบาลเพื่อใช้จ่ายในการบำรุงท้องถิ่นคณิตา/ผู้จัดทำ๑๕ มกราคม ๒๕๕๔[๑] ราชกิจจานุเบกษาเล่ม ๗๗/ตอนที่ ๕๐/หน้า ๔๑๗/๑๔ มิถุนายน ๒๕๐๓
ที่ นร 1021.2/ว 19 สํานักงาน ก.พ.ถนนติวานนท์ จังหวัดนนทบุรี 1100027 กันยายน พ.ศ.2562 เรื่อง การใช้ระบบทะเบียนประวัติข้าราชการอิเล็กทรอนิกส์เรียน (เวียนกระทรวง กรม จังหวัด)อ้างถึง 1.หนังสือสํานักงาน ก.พ. ที่ นร 1006/ว 23 ลงวันที่ 31 สิงหาคม 2554 2.หนังสือสํานักงาน ก.พ. ที่ นร 1021.2/317-549 ลงวันที่ 22 ตุลาคม 2561 3.ระเบียบ ก.พ. ว่าด้วยการรายงานเกี่ยวกับการบรรจุ การแต่งตั้ง การเลื่อนขั้นเงินเดือน ทะเบียนประวัติของข้าราชการพลเรือน และการปฏิบัติการอื่น พ.ศ. 2535สิ่งที่ส่งมาด้วย คู่มือการใช้ระบบทะเบียนประวัติข้าราชการอิเล็กทรอนิกส์อื่นๆ - ตามหนังสือที่อ้างถึง 1 สํานักงาน ก.พ. ได้แจ้งการใช้แบบ ก.พ. 7 ที่ปรับปรุงใหม่ โดยจัดส่งตัวอย่าง ก.พ. 7 ซึ่งเป็นแบบกระดาษพร้อมคู่มือการจัดทําเพื่อให้ส่วนราชการถือปฏิบัติ และหนังสือที่อ้างถึง 2 แจ้งให้ส่วนราชการจัดทํา ก.พ. 7 สําหรับผู้ซึ่งได้รับการบรรจุเข้ารับราชการตั้งแต่วันที่ 1 ตุลาคม 2561 เป็นต้นไป ในระบบทะเบียนประวัติข้าราชการอิเล็กทรอนิกส์ควบคู่ไปกับการจัดทํา ก.พ. 7 แบบกระดาษ จนกว่าสํานักงาน ก.พ. จะแจ้งการเปลี่ยนแปลงเป็นอย่างอื่นให้ทราบ โดยเมื่อส่วนราชการได้ดําเนินการข้างต้นแล้ว ให้รายงานสํานักงาน ก.พ. ทราบ ตามระเบียบที่อ้างถึง 3 ความแจ้งแล้ว นั้น บัดนี้ คณะรัฐมนตรี ในการประชุมเมื่อวันที่ 24 กันยายน 2562 มีมติรับทราบเรื่องระบบทะเบียนประวัติข้าราชการอิเล็กทรอนิกส์ สํานักงาน ก.พ. จึงขอให้ส่วนราชการดําเนินการตามแนวทางปฏิบัติที่กําหนดตั้งแต่วันที่ 1 ตุลาคม 2562 ดังนี้ 1.ให้ส่วนราชการจัดทํา ก.พ. 7 ให้กับข้าราชการพลเรือนสามัญผู้ได้รับการบรรจุเข้ารับราชการตั้งแต่วันที่ 1 ตุลาคม 2561 เป็นต้นไป ในระบบทะเบียนประวัติข้าราชการอิเล็กทรอนิกส์โดยยกเลิกการจัดทํา ก.พ. 7 แบบกระดาษ 2.ให้ส่วนราชการบันทึกรายการข้อมูลที่เกิดขึ้นใหม่ของข้าราชการพลเรือนสามัญที่บรรจุเข้ารับราชการก่อนวันที่ 1 ตุลาคม 2561 ในระบบทะเบียนประวัติข้าราชการอิเล็กทรอนิกส์แทน โดยไม่ต้องบันทึกรายการข้อมูลลงใน ก.พ. 7 แบบกระดาษ 3. ให้ส่วนราชการดําเนินการตามระเบียบที่อ้างถึง 3 ด้วยวิธีการทางอิเล็กทรอนิกส์โดยแปลงสําเนาเอกสารให้เป็นรูปแบบไฟล์อิเล็กทรอนิกส์และส่งไฟล์ดังกล่าวผ่านระบบทะเบียนประวัติข้าราชการอิเล็กทรอนิกส์ โดยไม่ต้องส่งสําเนาเอกสารในรูปแบบกระดาษไปยังสํานักงาน ก.พ. 4.ในกรณีต้องการใช้ ก.พ. 7 ที่พิมพ์ด้วยระบบทะเบียนประวัติข้าราชการอิเล็กทรอนิกส์ จะต้องมีการลงนามรับรองเอกสารดังกล่าวโดยเจ้าหน้าที่ผู้ได้รับมอบหมายและรับผิดชอบทะเบียนประวัติข้าราชการของส่วนราชการ 5.การจัดทําทะเบียนประวัติข้าราชการอิเล็กทรอนิกส์ ให้ส่วนราชการปฏิบัติตามคู่มือการใช้ระบบทะเบียนประวัติข้าราชการอิเล็กทรอนิกส์ ตามสิ่งที่ส่งมาด้วย 6.เจ้าหน้าที่ผู้ได้รับมอบหมายและรับผิดชอบทะเบียนประวัติข้าราชการของส่วนราชการ จะต้องควบคุมและป้องกันการเปิดเผยข้อมูลส่วนบุคคลตามกฎหมายอย่างเคร่งครัดด้วย จึงเรียนมาเพื่อโปรดทราบและถือปฏิบัติต่อไป ทั้งนี้ ได้แจ้งให้กรมและจังหวัดทราบด้วยแล้วผู้มีอํานาจลงนาม - ขอแสดงความนับถือ (นางเมธินี เทพมณี)เลขาธิการ ก.พอื่นๆ - กลุ่มทะเบียนประวัติข้าราชการโทร. 0 2547 1594โทรสาร 0 2547 1588
คำพิพากษาศาลฎีกาที่ 953/2473หลักกฎหมาย: อย่างไรเรียกว่าบาดแผลสาหัส ถูกทำร้ายนิ้วนางขาดตั้งแต่ข้อกลางหลุดไปดังนี้ เปนบาดแผลสาหัส (เทียบฎีกาที่ 717/60 851/63) พ.ร.บ. ฎีกาอุทธรณ์ ม.8 ปัญหากฎหมายบาดแผลสาหัสหรือไม่เปนปัญหาข้อกฎหมายจำเลยฟันภรรยาจำเลยที่นิ้วนางข้างซ้ายขาดตั้งแต่ข้อกลางหลุดไปดังนี้ มีปัญหาว่าจะเปนบาดแผลสาหัสตาม ม. ๒๕๖ หรือไม่ ศาลเดิมเห็นว่าไม่เปนบาดแผลสาหัส จำเลยมีผิดตาม ม.๒๕๔ ศาลอุทธรณ์ตัดสินว่า เปนบาดแผลสาหัส จำเลยมีผิดตาม ม.๒๕๖ ข้อ ๗ จำเลยฎีกาในปัญหาข้อกฎหมายว่า บาดแผลที่จำเลยทำร้ายไม่เปนบาดแผลสาหัส ศาลฎีกาตัดสินยืนตามศาลอุทธรณ์ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 953/2473อัยยการสิงห์บุรีโจทก์นายรวย สุวรรณภูเตจำเลย ป.อ. ม. 256 พ.ร.บ.ลักษณฎีกาอุทธรณ์ พ.ศ.2469 ม. 8อย่างไรเรียกว่าบาดแผลสาหัส ถูกทำร้ายนิ้วนางขาดตั้งแต่ข้อกลางหลุดไปดังนี้ เปนบาดแผลสาหัส (เทียบฎีกาที่ 717/60 851/63) พ.ร.บ. ฎีกาอุทธรณ์ ม.8 ปัญหากฎหมายบาดแผลสาหัสหรือไม่เปนปัญหาข้อกฎหมายจำเลยฟันภรรยาจำเลยที่นิ้วนางข้างซ้ายขาดตั้งแต่ข้อกลางหลุดไปดังนี้ มีปัญหาว่าจะเปนบาดแผลสาหัสตาม ม. ๒๕๖ หรือไม่ ศาลเดิมเห็นว่าไม่เปนบาดแผลสาหัส จำเลยมีผิดตาม ม.๒๕๔ ศาลอุทธรณ์ตัดสินว่า เปนบาดแผลสาหัส จำเลยมีผิดตาม ม.๒๕๖ ข้อ ๗ จำเลยฎีกาในปัญหาข้อกฎหมายว่า บาดแผลที่จำเลยทำร้ายไม่เปนบาดแผลสาหัส ศาลฎีกาตัดสินยืนตามศาลอุทธรณ์(พิพาก-พรหม-วิกรม)ศาลชั้นต้น - พระชัยปัญญาศาลอุทธรณ์ - พระยามหุษราชแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: จำเลยฟันภรรยาจำเลยที่นิ้วนางข้างซ้ายขาดตั้งแต่ข้อกลางหลุดไปดังนี้ มีปัญหาว่าจะเปนบาดแผลสาหัสตาม ม. ๒๕๖ หรือไม่ ศาลเดิมเห็นว่าไม่เปนบาดแผลสาหัส จำเลยมีผิดตาม ม.๒๕๔ ศาลอุทธรณ์ตัดสินว่า เปนบาดแผลสาหัส จำเลยมีผิดตาม ม.๒๕๖ ข้อ ๗ จำเลยฎีกาในปัญหาข้อกฎหมายว่า บาดแผลที่จำเลยทำร้ายไม่เปนบาดแผลสาหัส ศาลฎีกาตัดสินยืนตามศาลอุทธรณ์ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 953/2473อัยยการสิงห์บุรีโจทก์นายรวย สุวรรณภูเตจำเลย ป.อ. ม. 256 พ.ร.บ.ลักษณฎีกาอุทธรณ์ พ.ศ.2469 ม. 8อย่างไรเรียกว่าบาดแผลสาหัส ถูกทำร้ายนิ้วนางขาดตั้งแต่ข้อกลางหลุดไปดังนี้ เปนบาดแผลสาหัส (เทียบฎีกาที่ 717/60 851/63) พ.ร.บ. ฎีกาอุทธรณ์ ม.8 ปัญหากฎหมายบาดแผลสาหัสหรือไม่เปนปัญหาข้อกฎหมายจำเลยฟันภรรยาจำเลยที่นิ้วนางข้างซ้ายขาดตั้งแต่ข้อกลางหลุดไปดังนี้ มีปัญหาว่าจะเปนบาดแผลสาหัสตาม ม. ๒๕๖ หรือไม่ ศาลเดิมเห็นว่าไม่เปนบาดแผลสาหัส จำเลยมีผิดตาม ม.๒๕๔ ศาลอุทธรณ์ตัดสินว่า เปนบาดแผลสาหัส จำเลยมีผิดตาม ม.๒๕๖ ข้อ ๗ จำเลยฎีกาในปัญหาข้อกฎหมายว่า บาดแผลที่จำเลยทำร้ายไม่เปนบาดแผลสาหัส ศาลฎีกาตัดสินยืนตามศาลอุทธรณ์(พิพาก-พรหม-วิกรม)ศาลชั้นต้น - พระชัยปัญญาศาลอุทธรณ์ - พระยามหุษราชแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คำพิพากษาศาลฎีกาที่ 65229หลักกฎหมาย: เมื่อศาลมีคำสั่งให้ยกคำขอที่ขอฟ้องอุทธรณ์อย่างคนอนาถาของโจทก์ โจทก์มีสิทธิจะเลือกยื่นคำขอให้พิจารณาคำขอนั้นใหม่เพื่ออนุญาตให้นำพยานหลักฐานมาแสดงเพิ่มเติมว่าตนเป็นคนยากจนหรือจะใช้สิทธิอุทธรณ์คำสั่งนั้นภายใน 7 วันก็ได้ เมื่อโจทก์ได้เลือกใช้สิทธิอุทธรณ์คำสั่งโดยยื่นคำร้องอุทธรณ์คำสั่งเมื่อเกินกำหนด 7 วันนับแต่วันที่ศาลมีคำสั่งและศาลสั่งไม่รับอุทธรณ์คำสั่งของโจทก์แล้ว โจทก์จะกลับมาขอให้พิจารณาคำขอนั้นใหม่เพื่ออนุญาตให้นำพยานหลักฐานมาแสดงเพิ่มเติมว่าตนเป็นคนยากจนอีกหาได้ไม่ ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 532/2518ห้างหุ้นส่วนสามัญนิติบุคคลยู่ฮวดฯโจทก์กรมสรรพากร กับพวกจำเลย ป.วิ.พ. ม. 156เมื่อศาลมีคำสั่งให้ยกคำขอที่ขอฟ้องอุทธรณ์อย่างคนอนาถาของโจทก์ โจทก์มีสิทธิจะเลือกยื่นคำขอให้พิจารณาคำขอนั้นใหม่เพื่ออนุญาตให้นำพยานหลักฐานมาแสดงเพิ่มเติมว่าตนเป็นคนยากจนหรือจะใช้สิทธิอุทธรณ์คำสั่งนั้นภายใน 7 วันก็ได้ เมื่อโจทก์ได้เลือกใช้สิทธิอุทธรณ์คำสั่งโดยยื่นคำร้องอุทธรณ์คำสั่งเมื่อเกินกำหนด 7 วันนับแต่วันที่ศาลมีคำสั่งและศาลสั่งไม่รับอุทธรณ์คำสั่งของโจทก์แล้ว โจทก์จะกลับมาขอให้พิจารณาคำขอนั้นใหม่เพื่ออนุญาตให้นำพยานหลักฐานมาแสดงเพิ่มเติมว่าตนเป็นคนยากจนอีกหาได้ไม่(สุเมธ ทิพยมนตรี-สุมิตร ฟักทองพรรณ-จันทร์ ระรวยทรง)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 532/2518ห้างหุ้นส่วนสามัญนิติบุคคลยู่ฮวดฯโจทก์กรมสรรพากร กับพวกจำเลย ป.วิ.พ. ม. 156เมื่อศาลมีคำสั่งให้ยกคำขอที่ขอฟ้องอุทธรณ์อย่างคนอนาถาของโจทก์ โจทก์มีสิทธิจะเลือกยื่นคำขอให้พิจารณาคำขอนั้นใหม่เพื่ออนุญาตให้นำพยานหลักฐานมาแสดงเพิ่มเติมว่าตนเป็นคนยากจนหรือจะใช้สิทธิอุทธรณ์คำสั่งนั้นภายใน 7 วันก็ได้ เมื่อโจทก์ได้เลือกใช้สิทธิอุทธรณ์คำสั่งโดยยื่นคำร้องอุทธรณ์คำสั่งเมื่อเกินกำหนด 7 วันนับแต่วันที่ศาลมีคำสั่งและศาลสั่งไม่รับอุทธรณ์คำสั่งของโจทก์แล้ว โจทก์จะกลับมาขอให้พิจารณาคำขอนั้นใหม่เพื่ออนุญาตให้นำพยานหลักฐานมาแสดงเพิ่มเติมว่าตนเป็นคนยากจนอีกหาได้ไม่(สุเมธ ทิพยมนตรี-สุมิตร ฟักทองพรรณ-จันทร์ ระรวยทรง)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คำพิพากษาศาลฎีกาที่ 65486หลักกฎหมาย: คำสั่งศาลอุทธรณ์ที่ไม่อนุญาตให้จำเลยทุเลาการบังคับในระหว่างอุทธรณ์นั้น เป็นคำสั่งระหว่างพิจารณา ต้องห้ามฎีกาตามประมวลกฎหมายวิธีพิจารณาความแพ่ง มาตรา 226 ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 353/2492นายช้างยู้ แซ่จิวจำเลย ป.วิ.พ. ม. 231, ม. 226คำสั่งศาลอุทธรณ์ที่ไม่อนุญาตให้จำเลยทุเลาการบังคับในระหว่างอุทธรณ์นั้น เป็นคำสั่งระหว่างพิจารณา ต้องห้ามฎีกาตามประมวลกฎหมายวิธีพิจารณาความแพ่ง มาตรา 226(จำรูญเนติศาสตร์-ปรีชาวินิจฉัย-นนทประชา)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 353/2492นายช้างยู้ แซ่จิวจำเลย ป.วิ.พ. ม. 231, ม. 226คำสั่งศาลอุทธรณ์ที่ไม่อนุญาตให้จำเลยทุเลาการบังคับในระหว่างอุทธรณ์นั้น เป็นคำสั่งระหว่างพิจารณา ต้องห้ามฎีกาตามประมวลกฎหมายวิธีพิจารณาความแพ่ง มาตรา 226(จำรูญเนติศาสตร์-ปรีชาวินิจฉัย-นนทประชา)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกรมสรรพสามิตประกาศกรมสรรพสามิตเรื่องลักษณะเครื่องหมายแสดงการเสียภาษีจดทะเบียน(ฉบับที่๒๖/๒๕๕๒)[๑] อาศัยอำนาจตามความในมาตรา ๖๒ วรรคสามแห่งพระราชบัญญัติภาษีสรรพสามิต พ.ศ. ๒๕๒๗ อธิบดีกรมสรรพสามิตประกาศกำหนดลักษณะเครื่องหมายแสดงการเสียภาษีจดทะเบียนของบริษัท หาดทิพย์ จำกัด (มหาชน) ดังต่อไปนี้เครื่องหมายแสดงการเสียภาษีจดทะเบียนตามทะเบียนที่พนักงานเจ้าหน้าที่ได้รับจดไว้เลขที่ ๕๔/๒๕๕๒ ลงวันที่ ๒๐ พฤษภาคม๒๕๕๒ เป็นเครื่องหมายแสดงการเสียภาษีจดทะเบียนเป็นสิ่งผนึกภาชนะฝาเกลียวทำด้วยพลาสติก เป็นรูปวงกลม ขนาดเส้นผ่าศูนย์กลาง ๒.๘ เซนติเมตร พื้นฝาสีแดงตรงกลางฝามีอักษรภาษาอังกฤษและสัญลักษณ์สีขาว คำว่า เหนือ คำว่า มีสัญลักษณ์และอักษรภาษาไทยสีขาว คำว่า เปิดบริษัท หาดทิพย์ จำกัด (มหาชน) ปิด ใต้ คำว่า มีสัญลักษณ์ตัวเลขและอักษรภาษาอังกฤษสีขาว คำว่า © 2007The Coca-Cola Companyถัดลงมามีอักษรภาษาไทย สัญลักษณ์และตัวเลขสีขาว คำว่า เครื่องดื่มโคคา-โคลาปริมาตรสุทธิ 450 ซม.3ประกาศณ วันที่ ๕ มิถุนายน พ.ศ. ๒๕๕๒ฉวีวรรณพรลี้เจริญผู้อำนวยการสำนักมาตรฐานและพัฒนาการจัดเก็บภาษี๑ ปฏิบัติราชการแทนอธิบดีกรมสรรพสามิตปริยานุช/ผู้จัดทำ๑๕กรกฎาคม ๒๕๕๒[๑]ราชกิจจานุเบกษา เล่ม ๑๒๖/ตอนที่ ๗๖ ง/หน้า ๖/๙ กรกฎาคม ๒๕๕๒
ประกาศคณะกรรมการควบคุมการขนส่งทางบกประกาศคณะกรรมการควบคุมการขนส่งทางบกประจำจังหวัดพระนครศรีอยุธยาฉบับที่๗๘ (พ.ศ. ๒๕๕๐)เรื่องกำหนดเส้นทางสำหรับการขนส่งประจำทางด้วยรถโดยสาร[๑] ด้วยคณะกรรมการควบคุมการขนส่งทางบกประจำจังหวัดพระนครศรีอยุธยาได้พิจารณาเห็นสมควร ให้กำหนดเส้นทางสำหรับการขนส่งประจำทางด้วยรถโดยสารขึ้นเพื่อเป็นการอำนวยความสะดวกให้แก่ประชาชนต่อไปฉะนั้น อาศัยอำนาจตามความในมาตรา ๒๐ (๑)แห่งพระราชบัญญัติการขนส่งทางบก พ.ศ. ๒๕๒๒ ประกอบกับได้รับอนุมัติจากคณะกรรมการควบคุมการขนส่งทางบกประจำจังหวัดพระนครศรีอยุธยาในการประชุมครั้งที่ ๑/๒๕๔๙ เมื่อวันที่ ๘ พฤษภาคม ๒๕๔๙และได้รับอนุมัติจากคณะกรรมการควบคุมการขนส่งทางบกกลาง ในการประชุมครั้งที่๒๐/๒๕๔๙ เมื่อวันที่ ๑๙ ธันวาคม ๒๕๔๙ จึงให้กำหนดเส้นทางรถโดยสารประจำทาง หมวด ๔จังหวัดพระนครศรีอยุธยา สายที่ ๒๕๒๕ สวนอุตสาหกรรมโรจนะ - วัดกลางเกาะระกำ โดยมีรายละเอียดเส้นทางดังนี้สายที่ ๒๕๒๕ สวนอุตสาหกรรมโรจนะ - วัดกลางเกาะระกำเริ่มต้นจากสถานที่จอดรถโดยสารประจำทางนิคมอุตสาหกรรมโรจนะไปตามทางหลวงแผ่นดินหมายเลข ๓๐๙ (ถนนโรจนะ) แยกขวาไปตามทางหลวงแผ่นดินหมายเลข ๓๐๕๖ผ่านโรงเรียนปัณณวิทย์อนามัยคลองคุ้งลาน แยกขวาไปตามถนนองค์การบริหารส่วนตำบลตลิ่งชันผ่านองค์การบริหารส่วนตำบลตลิ่งชันอนามัยตลิ่งชันแยกซ้ายไปตามทางหลวงแผ่นดินหมายเลข ๓๐๕๖ ถึงสี่แยกบ้านตลิ่งชันแยกขวาไปตามถนนองค์การบริหารส่วนจังหวัดพระนครศรีอยุธยา - บ้านคุ้งลานผ่านโรงเรียนวัดสามเรือน บ้านขอมไปสุดเส้นทาง ณสถานที่จอดรถโดยสารประจำทางวัดกลางเกาะระกำประกาศณ วันที่ ๕ กุมภาพันธ์ พ.ศ. ๒๕๕๐เชิดพันธ์ณ สงขลาผู้ว่าราชการจังหวัดพระนครศรีอยุธยาประธานกรรมการควบคุมการขนส่งทางบกประจำจังหวัดพระนครศรีอยุธยาโสรศ/ผู้จัดทำ๑๐เมษายน ๒๕๕๐[๑] ราชกิจจานุเบกษาเล่ม ๑๒๔/ตอนที่ ๓๐ ง/หน้า ๑๕๕/๕ เมษายน ๒๕๕๐
ประกาศกระทรวงอุตสาหกรรมฉบับที่ 4344 (พ.ศ. 2554)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. 2511เรื่อง ยกเลิกและกําหนดมาตรฐานผลิตภัณฑ์อุตสาหกรรม ระดับชั้นการป้องกันของเปลือกหุ้มบริภัณฑ์ไฟฟ้า (รหัส IP)-------------------------------อื่นๆ - โดยที่เป็นการสมควรปรับปรุงมาตรฐานผลิตภัณฑ์อุตสาหกรรม ระดับชั้นการป้องกันของเปลือกหุ้มบริภัณฑ์ไฟฟ้า (รหัส IP) มาตรฐานเลขที่ มอก. 513 - 2548 อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 รัฐมนตรีว่าการกระทรวงอุตสาหกรรมออกประกาศยกเลิกประกาศกระทรวงอุตสาหกรรม ฉบับที่ 3463 (พ.ศ. 2548) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. 2511 เรื่อง ยกเลิกมาตรฐานผลิตภัณฑ์อุตสาหกรรม การจัดระดับชั้นการป้องกันของเปลือกหุ้มบริภัณฑ์ไฟฟ้า และกําหนดมาตรฐานผลิตภัณฑ์อุตสาหกรรม ระดับชั้นการป้องกันของเปลือกหุ้มบริภัณฑ์ไฟฟ้า (รหัส IP) ลงวันที่ 26 มกราคม พ.ศ. 2549 และออกประกาศกําหนดมาตรฐานผลิตภัณฑ์อุตสาหกรรม ระดับชั้นการป้องกันของเปลือกหุ้มบริภัณฑ์ไฟฟ้า (รหัส IP) มาตรฐานเลขที่ มอก. 513 - 2553 ขึ้นใหม่ ดังมีรายละเอียดต่อท้ายประกาศนี้ ทั้งนี้ ให้มีผลเมื่อพ้นกําหนด 270 วัน นับแต่วันที่ประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 4 พฤษภาคม พ.ศ. 2554 ชัยวุฒิ บรรณวัฒน์รัฐมนตรีว่าการกระทรวงอุตสาหกรรม
ประกาศเจ้าพนักงานจราจรจังหวัดประจวบคีรีขันธ์ประกาศเจ้าพนักงานจราจรจังหวัดประจวบคีรีขันธ์เรื่องอนุญาตให้วาง ตั้ง ยื่น หรือแขวนสิ่งใด และห้ามรถทุกชนิดเดิน ด้วยสำนักงานเทศบาลเมืองประจวบคีรีขันธ์ได้กำหนดจัดงานโครงการร้านค้าชุมชน - ถนนคนเดินเทศบาลเมืองประจวบคีรีขันธ์ในวันศุกร์และวันเสาร์ทุกสัปดาห์ของเดือนตั้งแต่เวลา ๑๔.๐๐ นาฬิกา ถึงเวลา ๒๔.๐๐นาฬิกา จำนวน ๒ ช่องทางจราจร ระยะทาง ๓๐๐ เมตร โดยมีกำหนดระยะเวลา ๑ ปีเริ่มตั้งแต่วันที่ประกาศในราชกิจจานุเบกษาเป็นต้นไปฉะนั้น เพื่อให้การจัดงานดังกล่าวเป็นไปด้วยความปลอดภัยและสะดวกในการจราจร อาศัยอำนาจตามความในมาตรา ๑๑๔ ประกอบกับมาตรา ๑๓๙ (๑) และ (๔)แห่งพระราชบัญญัติจราจรทางบก พ.ศ. ๒๕๒๒ผู้บังคับการตำรวจภูธรจังหวัดประจวบคีรีขันธ์ในฐานะเจ้าพนักงานจราจรจังหวัดประจวบคีรีขันธ์ จึงออกประกาศไว้ ดังนี้ข้อ ๑ อนุญาตให้วางตั้ง ยื่น หรือแขวนสิ่งของหรือสินค้าพื้นเมืองบนถนนวีรกรรม (เลียบชายทะเล)ในช่องทางเดินรถทิศตะวันออกและทิศตะวันตกตั้งแต่ทางแยกสะพานปลาประจวบคีรีขันธ์ถึงสามแยกถนนสุขปลอดภัยตัดถนนวีรกรรม(เลียบชายทะเล)ข้อ ๒ ห้ามรถทุกชนิดเดินในถนนวีรกรรม(เลียบชายทะเล) ตั้งแต่ทางแยกสะพานปลาประจวบคีรีขันธ์ถึงสามแยกถนนสุขปลอดภัยตัดถนนวีรกรรม(เลียบชายทะเล) ในวันศุกร์และวันเสาร์ทุกสัปดาห์ของเดือน ตั้งแต่เวลา ๑๔.๐๐ นาฬิกาถึงเวลา ๒๔.๐๐ นาฬิกา จำนวน ๒ ช่องทางจราจรข้อ ๓ ให้ผู้กำกับการสถานีตำรวจภูธรเมืองประจวบคีรีขันธ์รับผิดชอบประสานผู้เกี่ยวข้องเพื่อมิให้เกิดปัญหาด้านการจราจรหรือความไม่สะดวกต่อประชาชนโดยทั่วไปข้อ ๔[๑] ประกาศนี้ให้ใช้บังคับโดยมีกำหนดระยะเวลา ๑ปี นับตั้งแต่วันประกาศในราชกิจจานุเบกษา เป็นต้นไปประกาศณ วันที่ ๒๘ พฤศจิกายน พ.ศ. ๒๕๕๗พลตำรวจตรีกษณะ แจ่มสว่างผู้บังคับการตำรวจภูธรจังหวัดประจวบคีรีขันธ์เจ้าพนักงานจราจรจังหวัดประจวบคีรีขันธ์ปริยานุช/ผู้จัดทำ๘ มกราคม ๒๕๕๘วิศนี/ผู้ตรวจ๑๙ มกราคม ๒๕๕๘[๑] ราชกิจจานุเบกษาเล่ม ๑๓๑/ตอนพิเศษ ๒๗๓ ง/หน้า ๓๐/๓๐ ธันวาคม ๒๕๕๗
คำพิพากษาศาลฎีกาที่ 47/2518หลักกฎหมาย: แม้เรือนจะเป็นกรรมสิทธิ์ของจำเลยแต่จำเลยอนุญาตให้โจทก์ครอบครองอยู่อาศัย โจทก์บุกรุกรบกวนการครอบครองของจำเลยโดยปกติสุขเป็นความผิดตามมาตรา 362 ได้ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 47/2518นายปัน พุ่มประดับ ที่ 1 นางบัญเรือน พุ่มประดับ ที่ 2โจทก์นางสมทรง จันทาฆากุล กับพวกจำเลย ป.อ. ม. 362 แม้เรือนจะเป็นกรรมสิทธิ์ของจำเลยแต่จำเลยอนุญาตให้โจทก์ครอบครองอยู่อาศัย โจทก์บุกรุกรบกวนการครอบครองของจำเลยโดยปกติสุขเป็นความผิดตามมาตรา 362 ได้(เฉลิม กรพุกกะณะ-ชลอ จามรมาน-พิสัณห์ ลีตเวทย์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 47/2518นายปัน พุ่มประดับ ที่ 1 นางบัญเรือน พุ่มประดับ ที่ 2โจทก์นางสมทรง จันทาฆากุล กับพวกจำเลย ป.อ. ม. 362 แม้เรือนจะเป็นกรรมสิทธิ์ของจำเลยแต่จำเลยอนุญาตให้โจทก์ครอบครองอยู่อาศัย โจทก์บุกรุกรบกวนการครอบครองของจำเลยโดยปกติสุขเป็นความผิดตามมาตรา 362 ได้(เฉลิม กรพุกกะณะ-ชลอ จามรมาน-พิสัณห์ ลีตเวทย์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกรมวิชาการเกษตรประกาศกรมวิชาการเกษตรเรื่องการนำเมล็ดพันธุ์พืชเข้ามาในราชอาณาจักรโดยขอให้แนบหนังสือรับรองจากประเทศผู้ส่งออกว่าเป็นเมล็ดพันธุ์พืชที่มิใช่พืชที่ได้รับการตัดต่อสารพันธุกรรม[๑] เนื่องด้วยปัจจุบันได้มีการนำเมล็ดพันธุ์พืชเข้ามาในประเทศเพื่อใช้ทำพันธุ์ปลูกปีละเป็นจำนวนมากและด้วยเหตุที่ขณะนี้ในต่างประเทศได้มีการนำเทคนิคทางพันธุวิศวกรรมมาใช้ในการปรับปรุงและพัฒนาพันธุ์พืชให้ต้านทานโรคแมลงและสารกำจัดวัชพืช ยืดอายุการเก็บรักษา ทนทานต่อสภาพแห้งแล้ง เป็นต้น อย่างไรก็ตาม พันธุ์พืชที่ผลิตได้โดยใช้เทคนิคดังกล่าวสาธารณชนยังมีความวิตกกังวลในเรื่องความปลอดภัยทางชีวภาพต่อมนุษย์ สัตว์พืชและสิ่งแวดล้อม ฉะนั้น เพื่อป้องกันภัยอันตรายอันอาจเกิดขึ้นและเพื่อป้องกันศัตรูพืชซึ่งอาจติดมากับพืชที่นำเข้ากรมวิชาการเกษตรในฐานะผู้รับผิดชอบการปฏิบัติงานตามพระราชบัญญัติกักพืช พ.ศ. ๒๕๐๗ได้กำหนดพืชที่ได้รับการตัดต่อสารพันธุกรรม ๔๐ รายการเป็นสิ่งต้องห้ามตามประกาศกระทรวงเกษตรและสหกรณ์ เรื่อง กำหนดพืชศัตรูพืชจากแหล่งที่กำหนดเป็นสิ่งต้องห้าม ข้อยกเว้น และเงื่อนไขตามพระราชบัญญัติกักพืช พ.ศ. ๒๕๐๗ (ฉบับที่ ๒) พ.ศ. ๒๕๓๗อธิบดีกรมวิชาการเกษตรจะอนุญาตให้นำเข้าเฉพาะเพื่อการทดลองวิจัยเท่านั้นโดยต้องปฏิบัติตามเงื่อนไขและข้อกำหนดในกฎกระทรวงฉะนั้นเพื่อให้การควบคุมการนำเข้าพืชที่ได้รับการตัดต่อสารพันธุกรรมมีประสิทธิภาพยิ่งขึ้น และเพื่อความสะดวกรวดเร็วในการนำเข้าเมล็ดพันธุ์พืชที่มิใช่พืชที่ได้รับการตัดต่อสารพันธุกรรมกรมวิชาการเกษตร จึงขอให้ผู้นำเข้าเมล็ดพันธุ์พืช ขอหนังสือรับรองจากประเทศต้นทางว่าเมล็ดพันธุ์ที่นำเข้ามิใช่พืชที่ได้รับการตัดต่อสารพันธุกรรมมิฉะนั้น หากพนักงานเจ้าหน้าที่ตรวจสอบในภายหลังพบว่าเป็นพืชที่ได้รับการตัดต่อสารพันธุกรรมท่านอาจจะต้องได้รับโทษตามกฎหมายประกาศ ณ วันที่ ๗ มกราคม พ.ศ. ๒๕๔๓อนันต์ ดาโลดมอธิบดีกรมวิชาการเกษตรอัมพิกา/แก้ไข๒๒/๔/๒๕๔๕พิมลกร/ปรับปรุง๓๐ กันยายน ๒๕๕๖พลัฐวัษ/ตรวจ๓๐ กันยายน ๒๕๕๖จุฑามาศ/ปรับปรุง๒๗ พฤษภาคม ๒๕๕๘[๑] ราชกิจจานุเบกษาเล่ม ๑๑๗/ตอนพิเศษ ๑๑ ง/หน้า ๑๑/๔ กุมภาพันธ์ ๒๕๔๓
คําสั่งกรมสรรพากรที่ ท.ป. 152/2549เรื่อง กําหนดสถานที่รับแบบแสดงรายการและรับชําระเงินภาษีอากรตามประมวลรัษฎากร--------------------------------------เพื่ออํานวยความสะดวกแก่ผู้เสียภาษีอากรและให้การบริหารการจัดเก็บภาษีอากรตามประมวลรัษฎากรมีประสิทธิภาพ อาศัยอํานาจตามความในมาตรา 11 แห่งประมวลรัษฎากร อธิบดีกรมสรรพากรจึงมีคําสั่งดังต่อไปนี้ข้อ ๑ ให้หน่วยบริการรับชําระภาษีอากรของสํานักงานสรรพากรพื้นที่สาขาตลิ่งชัน ที่ตั้งอยู่ ณ อาคารสํานักงานตลาด (ตลาดธนบุรี) แขวงศาลาธรรมสพน์ เขตทวีวัฒนา กรุงเทพมหานคร เป็นสถานที่รับแบบแสดงรายการและรับชําระเงินภาษีอากรตามประมวลรัษฎากรได้อีกแห่งหนึ่ง นอกจากสํานักงานสรรพากรพื้นที่สาขาตลิ่งชัน สําหรับผู้มีหน้าที่เสียภาษีเงินได้บุคคลธรรมดาไม่ว่าจะมีภูมิลําเนาอยู่ในอําเภอหรือเขตท้องที่ใดข้อ ๒ ให้สรรพากรพื้นที่กรุงเทพมหานคร 14 ออกคําสั่งเป็นหนังสือแต่งตั้งข้าราชการพลเรือนสามัญตั้งแต่ระดับ 3 ขึ้นไป เป็น "เจ้าหน้าที่รับชําระเงินภาษีอากร" เพื่อรับชําระเงินภาษีอากรตามประมวลรัษฎากร ข้อ ๓ การเสียภาษีอากรตามคําสั่งนี้ ให้ถือว่าเป็นการสมบูรณ์เมื่อได้รับใบเสร็จรับเงินซึ่ง "เจ้าหน้าที่รับชําระเงินภาษีอากร" ตามข้อ 2 ได้ลงลายมือชื่อรับเงินแล้วข้อ ๔ คําสั่งนี้ให้ใช้บังคับสําหรับการรับแบบแสดงรายการและรับชําระเงินภาษีเงินได้บุคคลธรรมดาตามประมวลรัษฎากร เฉพาะวันเสาร์ที่ 4 มีนาคม พ.ศ. 2549 และวันอาทิตย์ที่ 5 มีนาคม พ.ศ. 2549 ผู้มีอํานาจลงนาม - สั่ง ณ วันที่ 2 มีนาคม พ.ศ. 2549 ศิโรตม์ สวัสดิ์พาณิชย์(นายศิโรตม์ สวัสดิ์พาณิชย์)อธิบดีกรมสรรพากร
ประกาศกระทรวงการคลังประกาศกระทรวงการคลังเรื่องการเปลี่ยนแปลงอัตราดอกเบี้ยตั๋วสัญญาใช้เงินเพื่อการบริหารหนี้ในปีงบประมาณพ.ศ. ๒๕๕๓ (ครั้งที่ ๒) ให้กับธนาคารออมสินวันที่ ๑๘สิงหาคม ๒๕๕๗[๑] ด้วยกระทรวงการคลังได้อาศัยอำนาจตามความในมาตรา ๑๐ มาตรา ๑๔ และมาตรา๒๔ แห่งพระราชบัญญัติการบริหารหนี้สาธารณะ พ.ศ. ๒๕๔๘ซึ่งแก้ไขเพิ่มเติมโดยพระราชบัญญัติการบริหารหนี้สาธารณะ (ฉบับที่ ๒) พ.ศ. ๒๕๕๑ออกประกาศกระทรวงการคลัง เรื่องการกู้เงินโดยการออกตั๋วสัญญาใช้เงินเพื่อการบริหารหนี้ ในปีงบประมาณ พ.ศ. ๒๕๕๓(ครั้งที่ ๒) ให้กับธนาคารออมสิน ลงวันที่ ๑๗ กุมภาพันธ์ ๒๕๕๓ จำนวน ๖,๐๐๐ ล้านบาท แบ่งเป็น ๒ วงเงินวงเงินละ ๓,๐๐๐ล้านบาท อายุ ๖ ปี อัตราดอกเบี้ยร้อยละ ๑.๔๙ ต่อปี และ ๑.๕๐ ต่อปีตามลำดับซึ่งตามข้อ ๔ วรรคสอง ของประกาศกระทรวงการคลัง ลงวันที่ ๑๗ กุมภาพันธ์ ๒๕๕๓ กระทรวงการคลังจะเปลี่ยนแปลงอัตราดอกเบี้ยเงินกู้ในวันที่๑๘ กุมภาพันธ์ และวันที่ ๑๘ สิงหาคม ของทุกปีโดยคำนวณจากอัตราดอกเบี้ยอัตราต่ำสุดของอัตราดอกเบี้ยเงินฝากประจำ ๖ เดือนประเภทบุคคลธรรมดา เฉลี่ย ๗ วัน ของธนาคารพาณิชย์ขนาดใหญ่ (FDR) ๔ แห่ง บวกร้อยละ ๐.๗๙ ต่อปี และ ๐.๘๐ ต่อปี ตามลำดับ และเมื่อวันที่ ๑๘กุมภาพันธ์ ๒๕๕๗ได้มีการเปลี่ยนแปลงอัตราดอกเบี้ยตั๋วสัญญาใช้เงินเพื่อการบริหารหนี้ ในปีงบประมาณพ.ศ. ๒๕๕๓ (ครั้งที่ ๒) ให้กับธนาคารออมสินเป็นร้อยละ ๒.๕๗๖ ต่อปี และร้อยละ ๒.๕๘๖ต่อปี ตามลำดับเพื่อให้อัตราดอกเบี้ยเงินกู้เป็นไปตามเงื่อนไขที่กำหนดในประกาศกระทรวงการคลังลงวันที่ ๑๗ กุมภาพันธ์ ๒๕๕๓ ดังกล่าวจึงเปลี่ยนแปลงอัตราดอกเบี้ยตั๋วสัญญาใช้เงินเพื่อการบริหารหนี้ ในปีงบประมาณ พ.ศ.๒๕๕๓ (ครั้งที่ ๒) ให้กับธนาคารออมสินจากอัตราดอกเบี้ยร้อยละ ๒.๕๗๖ ต่อปี และร้อยละ๒.๕๘๖ ต่อปี เป็นร้อยละ ๒.๑๙๖ ต่อปี และร้อยละ ๒.๒๐๖ ต่อปี ตามลำดับ ทั้งนี้ ตั้งแต่วันที่ ๑๘ สิงหาคม ๒๕๕๗เป็นต้นไปประกาศณ วันที่ ๑๕ สิงหาคม พ.ศ. ๒๕๕๗พงษ์ภาณุเศวตรุนทร์รองปลัดกระทรวงการคลังหัวหน้ากลุ่มภารกิจด้านรายจ่ายและหนี้สินปฏิบัติราชการแทนรัฐมนตรีว่าการกระทรวงการคลังปริยานุช/ผู้จัดทำ๒๕ กันยายน๒๕๕๗จุฑามาศ/ผู้ตรวจ๑๔ ตุลาคม ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๑๗๑ ง/หน้า ๑๓/๕ กันยายน ๒๕๕๗
ประกาศกระทรวงมหาดไทยเรื่อง การออกหนังสือผ่านแดนไทย - มาเลเซีย--------------------------------------------------------- โดยที่มีพระบรมราชโองการดํารัสเหนือเกล้าฯ ประกาศว่าด้วยผู้เดินทางไปนอกพระราชอาณาเขตร์ ให้มีหนังสือเดินทาง ลงวันที่ 17 กันยายน พระพุทธศักราช 2460 ให้ประชาชนผู้จะเดินทางไปแต่เพียงเมืองต่างประเทศใกล้เคียงติดต่อกับพระราชอาณาเขตร์ และจะออกจากหัวเมืองไปแล้วก็ให้ไปขอรับหนังสือเดินทางจากผู้ว่าราชการจังหวัด ประกอบกับการเดินทางข้ามแดนระหว่างไทย - มาเลเซีย ของบุคคลที่มีภูมิลําเนาในพื้นที่ชายแดนในปัจจุบัน ซึ่งเป็นไปตามความตกลงว่าด้วยการจราจรข้ามแดนระหว่างมะลายูของอังกฤษกับประเทศไทย ค.ศ. 1940 (พ.ศ. 2483) และการออกใบเบิกทางไทย - มาเลเซีย ของฝ่ายไทยที่กําหนดไว้ตามประกาศกระทรวงมหาดไทย เรื่อง การออกใบเบิกทางไทย - มาเลเซีย ลงวันที่ 16 มีนาคม 2549 เป็นอัตราที่ไม่เหมาะสมในปัจจุบัน รัฐมนตรีว่าการกระทรวงมหาดไทยเห็นสมควรออกประกาศไว้ ดังต่อไปนี้ข้อ ๑ ให้ยกเลิกประกาศกระทรวงมหาดไทย เรื่อง การออกใบเบิกทางไทย - มาเลเซีย ลงวันที่ 16 มีนาคม 2549ข้อ ๒ กําหนดค่าใช้จ่ายในการขอออกหนังสือผ่านแดนไทย - มาเลเซีย ของฝ่ายไทย ดังนี้ ค่าใช้จ่ายในการขอให้ออกหนังสือผ่านแดน ฉบับละ 200 บาทต่อคน กรณีบุตรซึ่งมีอายุต่ํากว่า 12 ปี เดินทางพร้อมผู้ถือหนังสือผ่านแดน ไม่ต้องเสียค่าใช้จ่าย ผู้ว่าราชการจังหวัดอาจมอบอํานาจให้นายอําเภอ ซึ่งมีพื้นที่ติดต่อกับประเทศมาเลเซียเป็นผู้ดําเนินการได้ ประกาศฉบับนี้มีผลบังคับใช้เมื่อพ้นกําหนดสามสิบวันนับแต่วันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 18 พฤศจิกายน พ.ศ. 2558 พลเอก ประยุทธ์ จันทร์โอชานายกรัฐมนตรี พลเอก อนุพงษ์ เผ่าจินดารัฐมนตรีว่าการกระทรวงมหาดไทย